На основу члана 13. став 1, члана 20. став 1. тачка 11. и члана 32. став 1. тачке 8, а у вези са чланом 88. став 2, 88а, 88г, и 88д. Закона о локалној самоуправи („Службени гласник РС", бр. 129/2007, 83/2014 – други закон, 101/2016 – други закон, 47/2018 и 111/2021 - други закон ), члана 2. тачка 4. Закона о правобранилаштву („Службени гласник РС“, број 55/14), као и члана 130. став 1. Статута општине Рача („Службени гласник општине Рача“, бр. 3/19) и чланова 99. и 103. Статута општине Лапово („Службени гласник општине Лапово, бр. 2/19), Општина Рача и Општина Лапово, закључују

**АНЕКС II СПОРАЗУМА**

**О УСТУПАЊУ ОБАВЉАЊА ПОСЛОВА ПРАВОБРАНИЛАШТВА**

Потписнице споразума сагласно констатују:

- да је закључен Споразум о уступању обављања послова правобранилаштва који је заведен код Општине Лапово под бројем 020-223/2021-II од 21. 12. 2021. године и код Општине Рача под бројем 021-439/21-III-01 од 21. 12. 2021. године (у даљем тексту: Споразум),

- да је закључен Анекс I Споразума о уступању обављања послова правобранилаштва који је заведен код Општине Лапово под бројем 020-215/2022-II од 27. 12. 2022. године и код Општине Рача под бројем 021-46/23-III-01 од 01. 02. 2023. године (у даљем тексту: Анекс I).

**Члан 1.**

Мења се члан 8. Споразума тако што се после става 2. додају ставови 3. и 4., који гласе:

„Општина Лапово може да предложи заменика правобраниоца, који се поставља на исти начин и под истим условима који су предвиђени за правобраниоца.

 Уколико заменик правобраниоца буде изабран по предлогу Општине Лапово све финансијске трошкове за плату и друге трошкове по основу рада за заменика правобраниоца, сносиће Општина Лапово у висини и на начин прописан законом и другим општим актима, а за које ће средства да се обезбеде у буџету општине Лапово.“

**Члан 2.**

Мења се члан 9. Споразума и гласи:

„Потписнице споразума сагласно утврђују да Општина Рача којој су послови уступљени и у којој је седиште Правобранилаштва, обезбеђује укупно потребна средства за његов рад и то на име трошкова плате ангажованих запослених, за набавку опреме, канцеларијског материјала, материјалних трошкова (трошкови горива, регистрације возила, осигурања и др.), као и за накнаду трошкова учињених за путне трошкове и дневнице његових запослених у висини и на начин прописан законом.

Потписнице споразума сагласно утврђују да ће Општина Лапово за уступљене послове, за трошкове рада Правобранилаштва и активно учешће у решавању имовинско-правних питања, плаћати општини Рача 20% од висине утрошених средстава за те намене опредељених буџетом општине Рача за 2024. годину, а које ће плаћати квартално, на основу Извештаја о реализацији, који ће Општина Рача достављати Општини Лапово уз инструкцију за плаћање.

Уколико заменик правобраниоца буде изабран по предлогу Општине Лапово све финансијске трошкове за плату и друге трошкове по основу рада заменика правобраниоца сносиће Општина Лапово, а које ће плаћати месечно на основу захтева Општине Рача уз инструкцију за плаћање.“

**Члан 3.**

У осталомСпоразум остаје непромењен.

**Члан 4.**

Ступањем на снагу овог Анекса II Споразума престаје да важи Анекс I.

**Члан 5.**

 Овај Анекс II Споразума је сачињен у 6 (шест) истоветних примерака, од којих свака од потписница задржава по 3 (три) примерка.

**П О Т П И С Н И Ц И :**

**1. ОПШТИНА РАЧА Председник општине**

 **(мп)**

 **Бранко Радосављевић**

**2. ОПШТИНА ЛАПОВО Председник општине**

 **(мп)**

 **Бобан Миличић**